Koringblom (Scabiosa drakensbergensis)
Dit is 'n meerjarige immergroen krui. Dit kom in grasvelde voor tussen hoogtes van 1500-2000 m bo seevlak. Die krui kan 'n hoogte van 1.5 m raak. Die blare se rande is tandagtig. Die stam is harerig en hol in die binnekant. Die blomme is wit en dit lok bye, voëls en skoenlappers. Die plant groei die beste in vol son.
Berg barleria (Barleria monticola)
Dit is 'n krui wat tot 45 cm hoog kan groei. Die blomme is lig pers en blom tussen Augustus en Desember. Die blare gaan dood en val af in die winter, maar groei weer terug in die lente. Die vrug bevat 4 saadjies. Die krui hou van natterige graslande en groei in vol sonlig. Die plante kan vires hanteer en groei maklik terug na 'n brand.
Watergras (Chlorophytum saundersiae)
Dit is 'n meerjarige krui wat in groepe of kolonies groei. Die blare is lig groen en word 40 cm lank en 1 cm breed. Die vrug is klein en bevat 'n aantal klein swart saadjies. Die vrug is groen tot bruin. Die plant groei maklik en kan in enige tipe grond groei, maar dit verkies sanderige grond. Die krui trek die aandag vaninsekte en skoenlappers.